РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  37

от заседание на Комисия ”Професионална квалификация, информационни технологии и статистика” на ВСС,
проведено на 14.10.2014 г.

Днес, 14.10.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗАМ.-ПРЕДСЕДАТЕЛ:     Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова
		Михаил Кожарев

На заседанието присъства експертният сътрудник към комисията: Мирослава Чирпъкова – началник отдел "ИООСВ" - дирекция „ИТСС” при АВСС. 

1.ОТНОСНО: Среща на 14.10.2014 г., от 12.00 ч., в сградата на ВСС, с Петко Петков – Заместник-министър на правосъдието, съветници от Министерство на правосъдието и Васил Величков от Министерски съвет относно спорни текстове в съгласуването от ВСС на проект на Пътна карта.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Отлага провеждането на срещата за 15.10.2014 г., от 09.15 ч.

2.ОТНОСНО: Информация към писмо от Екатерина Тодорова – главен експерт в дирекция „Международно правно сътрудничество и Европейски въпроси” в Министерство на правосъдието, с приложени допълнителни въпроси във връзка с изготвянето на „Информационно табло в областта на правосъдието за 2015 г.”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Възлага на Румен Митев – главен експерт съдебна статистика да подготви необходимата информация по приложените допълнителни въпроси във връзка с изготвянето на „Информационно табло в областта на правосъдието за 2015 г.”, която да представи на комисия „Международна дейност” на ВСС.

3.ОТНОСНО: Преглед на текущото изпълнение на Годишната програма и на Плана за действие за изпълнение на комуникационната политика на ВСС 2014-2018 г.
	Приложение: Извлечение от протокол № 36/07.10.2014 г. на комисия „Публична комуникация” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Възлага на отдел „Статистически анализ и обработка на данни” – дирекция „Информационни системи и съдебна статистика” в АВСС да изготви отчет на текущото изпълнение на Годишната програма на комисия ПКИТС и на Плана за действие за изпълнение на комуникационната политика на ВСС 2014-2018 г., за следващото заседание.

4.ОТНОСНО: Искане от председателя на Апелативен съд гр. Пловдив за закупуване на програмен продукт за инсталиране на информационна система за автоматизиране на движението на делата САС „Съдебно деловодство”.
Приложение: Извлечение от протокол № 45/08.10.2014 г. на комисия „Бюджет и финанси”” на ВСС.
Инсталиране на информационна система за автоматизиране на движението на делата САС „Съдебно деловодство” е безплатно, а смяна на деловодната система в този момент не е целесъобразна, доколкото за 2015-2016 г. се планира изграждане на единна деловодна система за всички съдилища и съдебната система е с недостиг на средства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Да се изпрати писмо до председателя на Апелативен съд гр. Пловдив като се изиска да се уточни и мотивира искането за закупуване на програмен продукт за инсталиране на информационна система за автоматизиране на движението на делата САС „Съдебно деловодство”. 

5.ОТНОСНО: Искане от председателя на Районен съд гр. Смолян за подмяна на аварирал сървър в Бюро съдимост.
Приложение: Доклад от Мирослава Чирпъкова – началник отдел "ИООСВ" - дирекция „ИТСС” при АВСС. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Искането от председателя на Районен съд гр. Смолян за осигуряване на средства за подмяна на аварирал сървър в Бюро съдимост на стойност 6 682.00 лв. с ДДС, е основателно.
5.2. Изпраща искането от председателя на Районен съд гр. Смолян, на комисия „Бюджет и финанси” на ВСС, по компетентност.

6.ОТНОСНО: Искане от председателя на Апелативен съд гр. Бургас за закупуване на 2 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	6.1. Да се изиска от председателя на Апелативен съд гр. Бургас да представи оферти за исканата техника за сума, съобразена с определените лимити, съгласно решение на комисията по протокол № 18/29.04.2014 г.
	6.2. Целесъобразно е закупуването на 2 броя компютърни конфигурации за нуждите на Апелативен съд гр. Бургас.
	6.3. След получаване на офертите, комисия ПКИТС ще предостави решението си на комисия „Бюджет и финанси” на ВСС.

7.ОТНОСНО: Решение на Комисия по правни въпроси относно предложение на председателя на РС Нови Пазар за въвеждане на единни стандарти за всички органи а съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати.
Приложение: Извлечение от протокол № 29/29.09.2014 г. на Комисия по правни въпроси на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Присъединява се към решението на Комисия по правни въпроси относно предложение на председателя на РС Нови Пазар за въвеждане на единни стандарти за всички органи а съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати.
	7.2. Изпраща решението на Комисия по правни въпроси на ВСС.

8.ОТНОСНО: Искане от председателя на Районен съд гр. Разград за нова компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	8.1. Отлага разглеждането на искането от председателя на Районен съд гр. Разград в частта за закупуване на компютърни конфигурации, за включване в обобщената таблица, приета с протокол № 16/15.03.2014 г. на КПКИТС.

	8.2. Искането от председателя на Районен съд гр. Разград за закупуване на копирна машина не е от компетентността на КПКИТС.
	8.3. Целесъобразно е закупуването на звукозаписна техника за оборудване на две съдебни зали в Районен съд гр. Разград, на стойност 2 500.00 лв.
	8.4. Изпраща решението по т. 8.2. и 8.3., на комисия „Бюджет и финанси” на ВСС, по компетентност.

ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ